Hámark endurgreiðslu 50 milljónir Gert er ráð fyrir endurgreiðsluhæfur kostnaður verði bundinn við beinan launakostnað blaða - og fréttamanna , ritstjóra og aðstoðarritstjóra , myndatökumanna , ljósmyndara og prófarkalesara auk verktakagreiðslna fyrir sömu störf , í frumvarpsdrögunum . Auglýsing Fjölmiðill þarf að hafa starfað í 12 mánuði Í drögnum segir að þar sem megin markmiðið frumvarpsins sé að tryggja lýðræðislega umræðu og samræður í samfélaginu um málefni þess , þá séu gerðar kröfur um að fjölmiðlarnir uppfylli tiltekin skilyrði til þess að geta hlotið styrk eða endurgreiðslu á hluta kostnaðar við öflun og miðlun frétta , fréttatengt efni og umfjöllun um samfélagsleg málefni . Ritstjórnarefni skal að lágmarki vera 40 prósent af því efni sem birtist í prentmiðlum sem dreift er endurgjaldslaust til lesenda . Í skýrslu nefndar um rekstrarumhverfi einkarekinna fjölmiðla hér á landi , sem skipuð var í lok árs 2016 kom fram að rekstur einkarekinna fjölmiðla sé svo erfiður að það gefi stjórnvöldum tilefni til að stuðla að bættu rekstrarumhverfi þeirra . Til að meta hvort markmið laganna hafi náðst verður gerð úttekt á áhrifum og árangri stuðnings við einkarekna fjölmiðla fyrir lok árs 2023 . Athugað verður skoðað hvort stuðningskerfið hafi náð fram þeim markmiðum sem að er stefnt með frumvarpinu . Í því sambandi skal m.a. kanna hvort stuðningskerfið hafi stuðlað að aukningu á miðlun frétta og fréttatengds efnis einkarekinna fjölmiðla , hvort hlutfall efnis sem byggist á sjálfstæðri frétta - eða heimildaöflun hafi aukist , hvort starfsfólki á ritstjórnum fjölmiðla hafi fjölgað og fleira . Frumvarpsdrögin eru nú í samráðsgátt stjórnvalda en umsagnafrestur er til 15. febrúar 2019 . Niðurstöður samráðsins verða birtar þegar unnið hefur verið úr þeim ábendingum og athugasemdum sem berast . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .